Notum......... Goffridus Esventez, assentiente uxore sua Emelina et filiis eorum Hugone, Goffrido et Salone, laudantibus hominibus de potestate Egliniaci, concessit sancte Marie Pruliacensi, a salicibus in divisionem determinatis sursum versus Vimpuliam quidquid erat in bosco et plano de potestate Egliniaci tam libere quam eadem ecclesia Pruliaci propria prata sua de Albez possidebat. Hoc fecit Gofridus idem scilicet ut dominus abbas Artaldus relinqueret ei et participibus suis alteram partem pasturarum a salicibus videlicet predictis in usum versus Egliniacum. Nam Pruliacensis ecclesia habet quartam partem pasturarum in tota potestate Egliniaci quam ei ipse Goffridus in capitulo Pruliaci per manum domni Artaldi abbatis in beneficium donaverat, attestantibus Guarino de Braico et Adam de Basochiis; dominus abbas Artaldus dictam partem accipiens concessit Goffrido terras et prata que erant infra pasturas in ea parte quam dimitebat, hec acta presente et concedente Radulfo de Ferrols qui unus erat ex participibus Goffridi in potestate Egliniaci. Testes: Normannus Bellusvicinus, Willelmus de Serbona, Seguinus de Campigniaco; concesserunt alii participes Goffridi, Johannes videlicet de Montmachioth et Stephanus Graverius; Johannes de Montmachot concessit, laudante uxore sua Pagana et filia eorum domina Grossa. Testes: Milo de Basochiis, Ebrardus de Brusella, Hugo de Dontiliaco; Stephanus Graverius concessit apud Pruliacum, presente et concedente filio suo Gerardo. Testes: Odo de Domnamaria, Fulcherius Costadura, Stephanus filius Odonis de Tur. Gofridus Stephani Graverii filius, major natu, apud Pruliacum coram patre concessit. Interfecto tempore, post decessum domni Artaldi abbatis, per manum domini Nigelli successoris ejus concessit idem Goffridus Esventez. Hoc donum laudaverunt filii Goffridi Esventez, Hugo, Goffridus, Girardus, Iterius et Girardus frater Radulfi de Ferrons. Testes: Iterius de Braio, Willelmus de Serbona, Guarinus de Braeio, Herbertus de Monte, Symon de Brae, Roscelinus de Campinneo. Tecia, uxor Radulfi de Ferrons, et filii Stephani Grandrii Gofridus et Giraldus laudaverunt. Uxor vero Johannis de Monte Mascoth, Pagana, cum filio Milone et filia Grossa laudavit; testibus: Garnerio de Rumilleio ......... notum ita factum et concessum a denominatis testibus. Iterum dictus Goffridus Esventez de Braio concessit et uxor ejus Felicitas et Hugo, Goffridus, Giraldus et Iterius, filii dicti Goffridi, apud Braium; testes: Milo Espanellus, Stephanus de Villenassa, Evrardus frater ejus, Stephanus Capreolus et Petrus frater ejus.